# Stewart Granger

| Stewart Granger |
| --- |
| u traileru za *Young Bess* (1953) |
| Biografske informacije |
| Rođenje | James Lablache Stewart 6. maj 1913. London, Engleska |
| Smrt | 16. august (starost 80) Santa Monica |
| Supružnik | Elspeth March (1938-1948) Jean Simmons (1950-1960) Caroline LeCerf (1964-1969) |

**Stewart Granger** (6. maj 1913 – 16. august 1993.), rođen kao **James Lablache Stewart**, bio je engleski filmski glumac, najpoznatiji po nizu uloga romantičnih pustolova i heroja zbog kojih je stekao veliku popularnost 1940-ih, 1950-ih i 1960-ih.

## Biografija

Rođen je kao **James Lablache Stewart** kao unuk slavnog italijanskog opernog pjevača Luigija Lablachea, Obrazovao se na Epsom Collegeu i Webber Douglas akademiji dramskih umjetnosti. Karijeru je započeo u teatru, te bio prisiljen promijeniti ime u Stewart Granger kako bi izbjegao zabunu s mnogo popularnijom holivudskom zvijezdom Jamesom Stewartom.

Karijeru mu je prekinuo drugi svjetski rat, nakon čijeg izbijanja se priključio britanskoj vojsci. Godine 1942. je ranjen i otpušten iz službe. Vrlo brzo je iskoristio svoj markantni fizički izgled te činjenicu da su mu brojne kolege-zvijezde još bile u uniformi. Nametnuo se kao zvijezda, a potom osvojio Hollywood.

1960-ih je u nekoliko navrata dolazio u tadašnju Jugoslaviju kako bi snimao zapadnonjemačke westerne, odnosno adaptacije romana Karla Maya, gdje je tumačio ulogu Old Surehanda.

Granger je bio oženjen tri puta - za glumicu Elspeth March, s kojom je imao kćeri Jamie i Lindsey; za glumicu Jean Simmons, s kojom je nastupao u nekoliko filmova i imao kći Tracy te Caroline Le Clerf, s kojom je imao kći Samanthu. Umro je 1993. godine od posljedica raka prostate.

## Izabrana filmografija

|  |  |
| --- | --- |
| * *The Man in Grey* (1943)
* *Thursday's Child* (1943)
* *Madonna of the Seven Moons* (1944)
* *Love Story* (1944)
* *Waterloo Road* (1944), sa John Millsom
* *Fanny by Gaslight* (1944)
* *Caesar and Cleopatra* (1945), sa Claudeom Rainsom
* *Caravan* (1946)
* *Captain Boycott* (1947)
* *Blanche Fury* (1948)
* *Saraband for Dead Lovers* (1948), s Joan Greenwood
* *Adam and Evelyne* (1949)
* *King Solomon's Mines* (1950) kao Allan Quatermain
* *The Light Touch* (1951), s Pier Angeli
* *Scaramouche* (1952), s Melom Ferrerom
* *The Prisoner of Zenda* (1952), s Deborah Kerr
* *Salome* (1953), s Ritom Hayworth
 | * *Young Bess* (1953), s Jean Simmons
* *All the Brothers Were Valiant* (1953), s Robertom Taylorom
* *Beau Brummell* (1954), s Elizabeth Taylor i Peterom Ustinovom
* *Green Fire* (1954), s Grace Kelly
* *Moonfleet* (1955), režija Fritz Lang
* *Footsteps in the Fog* (1956)
* *The Last Hunt* (1956), s Robertom Taylorom
* *Bhowani Junction* (1956), s Avom Gardner
* *Harry Black* (1958)
* *North to Alaska* (1960), s Johnom Wayneom
* *Sodom and Gomorrah* (1962), režija Robert Aldrich
* *The Secret Invasion* (1964)
* *Killer's Carnival* (1966)
* *Target for Killing* (1966)
* *The Hound of the Baskervilles* (1972) (TV) kao Sherlock Holmes
* *The Wild Geese* (1978), s Richardom Burtonom, Rogerom Mooreom i Hardyjem Krügerom
 |

## Vanjske veze

* Stewart Granger na sajtu IMDb
* Britmovie.com Arhivirano 2008-12-04 na Wayback Machine-u